

**Στο... ύψος του ο στίβος, και τέταρτο μετάλλιο**

Τέταρτο μετάλλιο για την Κύπρο μας στο Ευρωπαϊκό Πρωτάθλημα Στίβου U18 που διεξάγεται στο Ισραήλ, αυτή τη φορά στο άλμα εις ύψος. Ο Μιχάλης Χριστοφή κατέκτησε το αργυρό μετάλλιο με άλμα στα 2,13μ., επίδοση που συνιστά νέο ατομικό ρεκόρ για τον αθλητή μας! Εξαιρετικός και ο Γιώργος Γιαζός, ο οποίος τερμάτισε στην τέταρτη θέση, καθώς πέρασε τα 2,13μ. με την τρίτη προσπάθειά του.

Η Κύπρος έχει κατακτήσει ήδη άλλα τρία μετάλλια στη διοργάνωση, στη σφυροβολία, με τον Ιωσήφ Κεσίδη, την Βαλεντίνα Σάββα (χρυσά) και την Αιμιλία Κολοκοτρώνη (χάλκινο).

Ο Κυπριακός Οργανισμός Αθλητισμού συγχαίρει τον αθλητή μας, τον προπονητή του και την ΚΟΕΑΣ για τη νέα μεγάλη επιτυχία του στίβου, τον οποίο ο ΚΟΑ στηρίζει σταθερά.